
Teoretická práca Patrika Kapičáka s názvom Vizuálna komunikácia pre klub / tu by som                pre exaktnosť témy doplnil slovko – hudobný /, je vystavaná systematicky a metodicky. 
V prvej časti vychádza z histórie a prepája hudbu s hudobným priemyslom. Spomína prvé experimenty s vizualizáciou hudby a prvé prepájania hudby s obrazom. Obsiahlejšie sa venuje produkcii plagátovej a obalovej techniky z historického hľadiska. V tejto oblasti by sa dalo ísť         do ešte väčšej hľbky / napr. jazzová, bluesová, swingová...klubová scéna s prepojením                      na plagátovú a obalovú techniku ktorú tiež spracováva /, ale to nie je prioritným účelom práce. Už i tak je historický záber dostatočne vypracovaný, až mám chvíľami pocit, že sa jedná o malú “nadprácu”. Ale i tak to vyhodnocujem pozitívne, nakoľko je evidentné, že účelom je väčší záber informácií a ich prepojenie. Možno o málo väčšie množstvo fotodokumentácie by kvalitatívne zvýšilo výpovednú hodnotu rešešu.

Postupnými krokmi sa prepracováva do samotnej podstaty témy ako su projekcie, vizuálne trendy, virtuálna a rozšírená realita, vizualizéry a pod. Veľmi detailne je rozpracovaná časť vizuálnej komunikácie. Možnosti vizuálnych prvkov v hudobnom prostredí, ich vzájomné kombinovanie, experimentovanie, správny výber a cielený záber, nám umožňujú nové možnosti komunikácie.
 
LA ACADEMY klub nepoznám, preto som rád, že sa aj ja niečo nové dozviem.                              Súčasná vizuálna prezentácia klubu pôsobí nesúrodo a nekonzistentne a návrh na redesign             je správny. A platí to aj pri samotnom logu, ktoré nám zadefinuje základný stavebný kameň          pre celkovú vizuálnu identitu / pri názve APHEX ma ako prvé napadli určité asociácie s kapelou APHEX TWIN /. 
Samotný process tvorby má hierarchickú postupnosť, pracuje sa s veľkým množstvom nových názvov klubu, lôg a logotypov. Zásadná otázka ale je – jedná sa o redesign / v pravom slova zmysle / už existujúceho klubu, ako sa píše v práci, alebo sa vytvára úplne nová značka a projekt ? Kompletná a radikálna vizuálna zmena zabehnutej značky je veľmi odvážny krok, ktorý so sebou prináša viaceré riziká.
Pozitívne hodnotím aj ďalšie skúšky farebných gradientov a textúr skiel. Využitie rôznych štruktúr skiel je spracované citlivo, a tým nám nenarušujú identifikáciu tvárí interpretov. Ak chce byť niekto “tajuplný” / napr. Vieze Asbak /, je k dispozícii i viac nepriehľadná sklenná štruktúra.  Typografická kompozícia zalomená na pravú stranu pri plagátoch je na prospech, dodala vizuálu väčšiu dynamiku než centrálne nastavené zalomenie. Určite by bolo na zváženie dopĺňanie          odkazu na www.stránku podniku na vizuáloch plagátov, citylightov, billboardov…a ďalších nosičov. Propagačno – marketingové materiály sú zastúpené v dostatočnom množstve a celé to pôsobí ucelene ako kompaktný celok. Instagramový feed na profile klubu je vizuálne kompaktný                 a hlavne dostatočne prehľadný. To isté platí i u homepage webovej stránky.                          Podstatne väčší kreatívny priestor v tvorení, vidím pri navrhovaní a spracovávaní vizualizérov          a 3D show simulácií. Priestorové možnosti sa nám doslova ponúkajú.

Práca má zjednocujúcu kreatívnu myšlienku, dodržaný jednotný vizuálny štýl, pôsobí kompaktne, moderne a / nielen / fanúšikovia tohto klubu by určite oceneli a privítali tieto inovácie. 

Jazyková úroveň celej práce je na odbornej úrovni. Text je zrozumiteľný, výborne štrukturovaný  a jeho obsah sa stáva dôležitým materiálom pre úspešné zpracovanie praktickej časti. Chýbajúce informácie v rešeršnom spracovaní nie sú natoľko vážneho charakteru, že by narúšali celkový koncept práce.

Všetky požiadavky kladené na bakalárskú prácu boly evidentne splnené a preto Patrika Kapičáka doporučujem k obhajobe a navrhujem hodnotenie - A – výborne.




Návrh klasifikace: A – výborně



V Bratislave, 30.5.2025 

……………………………………
podpis oponenta bakalářské práce 

